BLESS พุ่ง 7% ลุ้นเหนือไอพีโอ 1.40 บ. โบรกชี้กำไร 3 ปีโตเฉลี่ย 26% เคาะเป้า 1.50 บ.
BLESS บวก 7% จับตาราคาเหนือไอพีโอ 1.40 บ. โบรกชี้กำไร 3 ปีโตเฉลี่ย 26% แนะนำราคาเป้าหมาย 1.50 บ. อัพไซด์ 20%
BLESS บวก 7% จับตาราคาเหนือไอพีโอ 1.40 บ. โบรกชี้กำไร 3 ปีโตเฉลี่ย 26% แนะนำราคาเป้าหมาย 1.50 บ. อัพไซด์ 20%
14 ก.ย. 2565

ผู้สื่อข่าวรายงานว่า วันนี้ (14 ก.ย.65) ราคาหุ้น บริษัท เบล็ส แอสเสท กรุ๊ป จำกัด (มหาชน) หรือ BLESS ณ เวลา 10:29 น. อยู่ที่ระดับ 1.24 บาท บวก 0.08 บาท หรือ 6.90% สูงสุดที่ระดับ 1.26 บาท ต่ำสุดที่ระดับ 1.15 บาท ด้วยมูลค่าการซื้อขาย 60.25 ล้านบาท

บล.ฟินันเซีย ไซรัส ระบุในบทวิเคราะห์ว่า BLESS ดำเนินธุรกิจพัฒนาอสังหาริมทรัพย์ประเภทที่อยู่อาศัยแนวราบระดับ Mid-to-Low เป็นหลัก และพัฒนาคอนโด Low Rise 1 แห่ง มีแบรนด์ครอบคลุมลูกค้าทุกกลุ่ม เน้นการออกแบบฟังก์ชันตอบโจทย์ความต้องการของผู้บริโภคสูงสุด ตั้งอยู่บนทำเลที่มีศักยภาพในกทม.และปริมณฑล ในราคาที่เหมาะสม พร้อมขับเคลื่อนด้วยประสบการณ์ของผู้บริหารในแวดวงอสังหาฯที่มีมานานกว่า 20 ปี
โดยปัจจัยการเติบโตมาจากตลาดแนวราบที่ยังแข็งแกร่ง รวมถึงได้อานิสงค์จากมาตรการกระตุ้นอสังหาฯ ของภาครัฐและการผ่อนคลาย LTV คาดผลประกอบการ 3 ปีข้างหน้า +26% CAGR จากการเน้นขายและโอนโครงการเดิม บวกกับแผนเปิดโครงการใหม่ ประเมินราคาเป้าหมายปี 66 ที่ 1.50 บาท